परौठा, लगभग रोटी की तरह ही बनावल जाला, फर्क सिर्फ एकरी सेंकाई क बा। रोटी के जहां तवा पर सेंकले की बाद सीधा आंच पर भी फुलावल जाला वहीं परौठा सिर्फ तवा पर ही सेंकल जाला। रोटी पकवले की बाद ओकरी ऊपर शुद्ध घी लगावल जा सकेला, जबकि परौठा के तवा प सेंकले की समय ही घी चाहें तेल लगा के सेंकल जाला।xa0भरवां परौठा बनावे की खातिर आप आटा या मैदा मल के ओकर लोई बेल के ओमे भरावन भर लेंइ, फेर ओके बेल के तवा प सेंक लेंइ।xa0परौठा शब्द बनल बा उपरि+आवर्त से। उपरि यानी ऊपर क और आवर्त यानी चारों और घुमावल। सिर्फ तवा प बनावे जाए वाला रोटी चाहें परौठा के सेंकले की विधि पर गौर करीं। एके समताप मिलत रहे एकरी खातिर एके ऊपर से लगातार घुमा-फिरा के सेंकल जाला। फुलका की नियर परौठा क दुनुं परत नाहीं फूलेला बल्कि सिर्फ ऊपर क परत ही फूलेला। एकर क्रम कुछ हे तरह से रही, उपरि+आवर्त > उपरावटा > परांवठा > परौठा। वइसे सीधा शब्द में पर्त वाला आटा का व्यंजन = पर्त+आटा= पराटा=परौठा।xa0भारत पर्यन्त और विदेश में भी इ बहुत प्रचलित बा। दक्षिण भारत में केरल क परौठा प्रसिद्ध बा। एके ओइजा प्रोट्टा कहल जाला। एमें अत्यधिक चिकनाई की साथ ढेरों परत होला। परौठा के भारतीय लोगxa0मलेशियाxa0औरxa0मॉरीशसxa0तक ले गइल लो, जहां आज एके फराटा औरxa0सिंगापुरxa0में रोटी कनाई या रोटी प्राटा कहल जाला।xa0म्यांमारxa0में एके पलाता कहल जाला।xa0ट्रिनिडाड एवं टोबैगोxa0में इ खूब पतला और बहुत बड़ होला और एके बस्सप-शट कहल जाला।